# ซีเกมส์ 2023
ซีเกมส์ 2023 (การบฺรกัวตกีฬาปฺรชาชาติอาสี์อาคฺเนย์ ๒๐๒๓)  หรือ ซีเกมส์ ครั้งที่ 32 ซึ่งรู้จักกันในชื่อ พนมเปญ 2023 เป็นการแข่งขันซีเกมส์ ครั้งที่ 32 จัดขึ้นที่พนมเปญ ประเทศกัมพูชา

การแข่งขันครั้งนี้ โถง ขุน ประธานกรรมการโอลิมปิกกัมพูชา ประกาศขึ้นในการประชุมคณะกรรมการสมาพันธ์ซีเกมส์ที่ประเทศสิงคโปร์ พร้อมกับการประกาศซีเกมส์ 2015

 การเตรียมความพร้อมและพัฒนาการ 
 สถานที่แข่งขัน 
หลังจากการประกาศเลือกเจ้าภาพ นายกรัฐมนตรีฮุน เซน ได้อนุมัติการออกแบบสนามกีฬาหลักที่จะเป็นเจ้าภาพจัดการแข่งขัน ในระหว่างการเยือนปักกิ่งของฮุน เซน ในเดือนพฤษภาคม ค.ศ. 2014 สี จิ้นผิง ผู้นำจีน (เลขาธิการพรรคคอมมิวนิสต์จีน) ได้สัญญาว่าจะให้ความช่วยเหลือในการก่อสร้างสนามกีฬาหลักแห่งใหม่บนเมืองบริวารของพนมเปญในเขตจโรยจองวา สนามกีฬามีขนาดความจุ 60,000 ที่นั่ง ซึ่งคาดว่ามีมูลค่าประมาณ 157 ล้านเหรียญสหรัฐและจะก่อสร้างโดยบริษัทก่อสร้างของจีน จะแล้วเสร็จระหว่างปี 2019 ถึง 2020 โดยได้รับทุนสนับสนุนจากจีนครอบคลุมทั้งโครงการ พหุกีฬาสถานชาติมรดกเตโชจะเป็นที่ตั้งของสระว่ายน้ำโอลิมปิก สนามฟุตบอลกลางแจ้ง ลู่วิ่ง สนามเทนนิส และหอพักสำหรับนักกีฬา

 เมือง สนามแข่งขัน กีฬาที่แข่ง พนมเปญ พหุกีฬาสถานชาติมรดกเตโชกีฬาสถานชาติมรดกเตโช พิธีเปิดและปิดกรีฑาฟลอร์บอลฮอกกี้กลางแจ้งสระว่ายน้ำโอลิมปิกกีฬาทางน้ำสนามแบดมินตันแบดมินตัน, คิกบ็อกซิงสนามเทเบิลเทนนิสเทเบิลเทนนิสฮอล์ช้าง 1คิกบ็อกซิง, กุนเขมร ฮอล์ช้าง 2บาสเกตบอลกระโจมศูนย์โอลิมปิกยิมนาสติกสนามเปตองเปตองสนามบาสเกตบอลเซปักตะกร้อศูนย์กีฬาเทนนิส ซอฟต์เทนนิสสนามกีฬาในร่มวอลเลย์บอลในร่ม มณฑลสันนิบาตจโรยจังวาหอประชุมไดโนซอร์พาร์กลีลาศ, ฮอกกี้ในร่ม, ฟลอร์บอลหอประชุม Aอาร์นิส, คาราเต้, วูซูหอประชุม Bฟันดาบ, ยิวยิตสูหอประชุม Cยูโด, โบกาตอร์หอประชุม Eปันจักสีลัต, มวยปล้ำหอประชุม Fเทควันโด, ยกน้ำหนัก, โววีนัมหอประชุม Gมวยสากล, โววีนัมลานจอดรถวิ่งฝ่าอุปสรรค สถานที่อื่น ๆนากาเวิลด์ อิออน 2 แซนซกบิลเลียด, อีสปอร์ตสนามกีฬากองทัพฟุตบอลปรินซ์ สเตเดียมสมาร์ต อาร์เอ็นเอส สเตเดียมการ์เด้น ซิตี กอล์ฟ คลับกอล์ฟสากลวิทยาลัยภูมินท์พนมเปญหมากรุกจีน, หมากรุกเขมร เอซี กรุป คริกเกต โอเวิลคริกเกตหอประชุมสหพันธ์เยาวชนเทคบอลกำปอดแพร็ก กำปอดเรือประเพณี แกบหาดเมืองแกบไตรกีฬา, ทวิกีฬาว่ายวิ่ง, ทวิกีฬาปั่นวิ่ง  เสียมราฐ เขาพนมกุเลน จักรยานเสือภูเขา นครวัด มาราธอน, จักรยานถนน  พระสีหนุพระสีหนุ บูเลอวาร์ดเจ็ตสกี, เรือพายหาดโอเตรสวอลเลย์บอลชายหาด

 การแข่งขัน 
 ประเทศที่เข้าร่วม 
ประเทศที่เข้าร่วมกีฬาซีเกมส์ 2023 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์

 
 
 
 
 
 
 
 
 
 

 ชนิดกีฬา 
การแข่งขันกีฬาซีเกมส์ครั้งที่ 32 จะมีทั้งหมด 36 ชนิดกีฬา

กีฬาที่แข่งขันในซีเกมส์ 2023กีฬาสาธิต

 ปฏิทินการแข่งขัน 

 สรุปเหรียญการแข่งขัน 

การถ่ายทอดสด
 ประเทศเจ้าภาพ 
 ประเทศ  สถานีโทรทัศน์   สถานีวิทยุโทรทัศน์แห่งบรูไน (RTB)   CSTV, โทรทัศน์ชาติกัมพูชา, CTN, โทรทัศน์บายัน, ช่อง 5, PNN, Hang Meas   โทรทัศน์สาธารณรัฐอินโดนีเซีย (TVRI),เอ็มเอ็มซี มีเดีย   สถานีวิทยุโทรทัศน์แห่งมาเลเซีย (RTM) (Sukan RTM & TV Okey)   สกายเน็ต, MNTV, Channel 9, เอ็มอาร์ทีวี, Channel Me    ซิกนัล ทีวี (วัน สปอร์ตส์ & วัน สปอร์ตส์+), Smart Communications   มีเดีย คอร์ป   ทีสปอร์ต 7, จีเอ็มเอ็ม 25, ช่อง 9 เอ็มคอต เอชดี, ช่องวัน 31, ทรูไอดี   สถานีวิทยุโทรทัศน์แห่งประเทศเวียดนาม (VTV), K+, FPT, โทรทัศน์โฮจิมินห์ (HTV), VieON, VTVcab

 ความกังวลและการโต้เถียง 
 การคว่ำบาตรการแข่งขันกุนเขมรของอิฟมา 
ในเดือนกรกฎาคม 2022 คณะกรรมการจัดการแข่งขันกีฬาซีเกมส์ของประเทศกัมพูชา (CAMSOC) มีความพยายามที่จะโยง มวยไทย กับ กุนเขมร โดยใช้ชื่อทางการของการแข่งขันว่า "กุนเขมร (มวย)" ซึ่งมีสาเหตุมาจากความไม่พอใจผู้ที่สนใจกีฬาในประเทศ ที่วิพากษ์วิจารณ์คณะกรรมการจัดงานว่าไม่ได้แสดงความรักชาติเพียงพอในการส่งเสริมศิลปะการต่อสู้กุนเขมร

หลังจากนั้น สหพันธ์มวยไทยนานาชาติ (อิฟมา) ได้อ้างว่า คณะกรรมการจัดการแข่งขันมีการทำงานร่วมกับองค์กรที่ไม่ได้รับการยอมรับจากคณะกรรมการโอลิมปิกสากล (ไอโอซี) และสภาโอลิมปิกแห่งเอเชีย (โอซีเอ) ที่เป็นหน่วยงานอนุมัติการแข่งขัน อิฟมา กำลังวางแผนรายงานเรื่องนี้ต่อไอโอซี คณะกรรมการจริยธรรมของไอโอซี, โอซีเอ และองค์กรต่อต้านการใช้สารต้องห้ามโลก (วาดา)

ในเดือนมกราคม 2023 อิฟมา ได้ส่งคำเตือนไปยังสมาคมกีฬามวยไทยแห่งชาติในแต่ละประเทศ ไม่ให้ส่งทีมเข้าร่วมแข่งขันกุนเขมร มิฉะนั้นสมาคมในประเทศนั้นจะถูกสั่งห้ามไม่ให้เข้าร่วมแข่งขันในเอเชียนอินดอร์และมาร์เชียลอาตส์เกมส์, การแข่งขันชิงแชมป์มวยไทยของอิฟมา และกิจกรรมอื่น ๆ ที่ อิฟมา รับรอง

 ลิขสิทธิ์ในการออกอากาศ 
โดยปกติแล้วประเทศเจ้าภาพของการแข่งขันซีเกมส์มักจะเรียกเก็บค่าธรรมเนียมลิขสิทธิ์การถ่ายทอดสดเฉพาะค่าธรรมเนียมโทเค็นเท่านั้น อย่างเช่นการแข่งขันครั้งก่อน ๆ ในซีเกมส์ 2019 ที่ประเทศฟิลิปปินส์เก็บค่าธรรมเนียมที่ 5,000 ดอลลาร์ ในขณะที่การแข่งขันซีเกมส์ 2021 ที่ประเทศเวียดนามเก็บอยู่ที่ 10,000 ดอลลาร์ แต่ในการแข่งขันครั้งนี้มีเก็บค่าลิขสิทธิ์ถ่ายทอดสดซีเกมส์ของประเทศไทย โดยมีมูลค่าสูงถึง 800,000 ดอลลาร์สหรัฐ หรือราว ๆ 27.2 ล้านบาท

อย่างไรก็ตามเมื่อวันที่ 31 มีนาคม 2023 ฮุน เซน นายกรัฐมนตรีกัมพูชา ได้ประกาศไม่รับค่าธรรมเนียมการออกอากาศในต่างประเทศแล้ว

 เหตุการณ์ธงชาติอินโดนีเซียกลับหัว 
ในพิธีเปิดซีเกมส์ 2023 ซึ่งจัดขึ้นที่กีฬาสถานชาติมรดกเตโช พนมเปญ ประเทศกัมพูชา ในวันศุกร์ที่ 5 พฤษภาคม 2023 เกิดเหตุการณ์ที่ธงชาติอินโดนีเซียกลับหัว ก่อนถึงจุดสำคัญของพิธีเปิดการแข่งขันซีเกมส์ 2023 ระหว่างที่นักร้องท้องถิ่นกำลังทำการแสดง 
ผู้แสดงประกอบถือธงของประเทศที่เข้าร่วมการแข่งขันทั้งหมดอยู่ด้านหลัง และผู้แสดงที่ถือธงอินโดนีเซียถือธงกลับหัวและไม่ได้กลับหัวเพียงแค่ธงเดียว

คณะกรรมการโอลิมปิกอินโดนีเซียได้ส่งหนังสือร้องเรียนถึงเหตุการณ์ดังกล่าวอย่างเป็นทางการ ไปยังคณะกรรมการจัดการแข่งขันกีฬาซีเกมส์ 2023 ของประเทศกัมพูชา เกี่ยวกับเหตุการณ์ธงชาติอินโดนีเซีย ทางด้านฮาร์รี วาร์กาเนอการา เลขาธิการคณะกรรมการโอลิมปิกอินโดนีเซีย ยืนยันว่ากัมพูชาได้ส่งคำขอโทษต่ออินโดนีเซีย และให้คํามั่นสัญญาและรับรองว่าเหตุการณ์นี้จะไม่เกิดขึ้นอีก

 ปัญหาการตัดสิน 
จุนนะ สึกิอิ นักกีฬาคาราเต้ชาวฟิลิปปินส์ ประท้วงการตัดสินของกรรมการ จากการที่ถูกตัดสินให้ได้เหรียญเงินในรายการคูมิเตะรุ่นน้ำหนักไม่เกิน 50 กก. ในการแข่งขันกับ Shahmalarani Chandran มีผลจบที่เสมอกัน กรรมการลงคะแนนในการโหวตหาผู้ชนะ ก่อนที่จะตัดสินให้ Shahmalarani ชนะไป สึกิอิได้ปฏิเสธการโค้งคำนับคู่ต่อสู้และให้สัมภาษณ์หลังการแข่งขันว่า "ฉันมีความคล่องแคล่วมากกว่าเธอ แต่พวกเขาเลือกเธอ ฉันไม่รู้ว่าเกิดอะไรขึ้นกับผู้ตัดสินคนนี้ ฉันไม่พอใจกับเหรียญของฉัน" ในระหว่างพิธีมองเหรียญรางวัล เธอยังปฏิเสธที่จะยืนบนแท่นรับรางวัล

 กฎการส่งนักกีฬาแบดมินตันประเภททีมผสม 
ตลอดประวัติศาสตร์ของแบดมินตันในซีเกมส์ครั้งนี้ เป็นครั้งแรกที่มีการจำกัดการเข้าร่วมการแข่งขันประเภททีมผสม ประเทศที่ได้รับผลกระทบคือ อินโดนีเซีย มาเลเซีย ฟิลิปปินส์ สิงคโปร์ ไทย และเวียดนาม และครั้งนี้เป็นครั้งแรกที่มีการแข่งขันประเภททีมผสม ในครั้งที่ผ่านมาแบดมินตันมีการชิงเหรียญทอง 7 เหรียญโดยแบ่งเป็นประเภททีมชายและหญิง 2 เหรียญ และจากประเภทบุคคลอีก 5 เหรียญ

บัมบัง รูดียันโต เจ้าหน้าที่ฝ่ายเทคนิคการแข่งขันอ้างว่า "กัมพูชาต้องการโอกาสที่จะได้รับเหรียญจากแบดมินตัน ดังนั้นการแข่งขันประเภททีมผสมจึงจัดขึ้นให้ร่วมเฉพาะประเทศที่ทีมแบดมินตันที่กำลังพัฒนา"

 คุณสมบัตินักกีฬาบาสเกตบอล 
กีฬาบาสเกตบอลในซีเกมส์ 2023 ไม่เป็นไปตามกฎคุณสมบัติของฟีบาที่นักกีฬาจะต้องมีสัญชาติของประเทศที่ต้องการเป็นตัวแทนทีมชาติในการแข่งขันเท่านั้น ซึ่งหมายความว่าทุกทีมชาติสามารถส่งนักกีฬาโอนสัญชาติได้หลายคน ไม่ว่าพวกเขาจะได้รับหนังสือเดินทางเมื่ออายุ 16 ปี หรือไม่เป็นตามกฎของฟีบาก็ตาม

เจ้าภาพประเทศกัมพูชา ตัดสินใจส่งรายชื่อนักกีฬาโอนสัญชาติในการแข่งขัน 3x3 ทั้งทีมชายและทีมหญิง ซึ่งเดิมมี Joshua Bo Noung นักกีฬาท้องถิ่นหนึ่งคน ผู้เล่นชาวกัมพูชาเสียใจถึงการตัดสินใจของประเทศบ้านเกิดในการเลือกนักกีฬาซึ่งส่วนใหญ่เป็นผู้เล่นที่ไม่มีเชื้อสายกัมพูชา 

ในขณะเดียวกัน ประเทศฟิลิปปินส์ยังได้ส่งทีมนักกีฬาที่มีนักกีฬาโอนสัญชาติ 3 คน ประเทศไทยและอินโดนีเซีย 1 คน และประเทศเวียดนาม 2 คนเข้าร่วมแข่งขัน ซึ่งทำให้เกิดประเด็นความขัดแย้งและเรียกร้องให้เกิดการปฏิรูป

 ประเด็นเกี่ยวกับซีเกมส์ 2023 ในประเทศไทย 
ประเด็นโต้เถียงตามโลกออนไลน์ โดยกัมพูชาแก้กฎการแข่งขันบางประการอย่างกะทันหัน และนำหมากรุกเขมร มาแข่งขันแทนหมากรุกสากล และได้มีการปรับเปลี่ยนเกมที่ใช้ในการแข่งกีฬา [E-Sport] โดยตัดอาร์โอวี, ลีกออฟเลเจ็นดส์, ฟรีไฟร์ และฟีฟ่าออนไลน์ 4 ที่ใช้แข่งจากซีเกมส์ครั้งที่ 31 ที่ประเทศเวียดนามเมื่อปี 2021 (แต่จัดจริงปี 2022) ออก แล้วเพิ่มวาโลแรนต์และ Attack Online 2 เข้าไปแทน